text: Godt vejr giver gode overlevelseschancer for storkeunger
  16 maj 2018 kl. 10.03
  I løbet af det kommende døgn kan vi forvente det første æg klække i reden i Smedager, og det gode vejr varsler godt nyt for levende unger i reden.
  Hos storkene.dk forventer de den første unge i reden i Smedager i løbet af det kommende døgn.
  - De prikker og vender æggene i reden uafbrudt, så det kunne godt tyde på, vi ser den første unge i løbet af i morgen eller senest fredag, siger Jess Frederiksen fra storkene.dk.
  Jess Frederiksen glæder sig over det gode vejr. Det kan nemlig betyde, at flere storkeunger vil overleve i år.
  - Der er seks æg i reden, og det er en udfordring for storkene at skulle føde på dem alle, men det gode vejr giver umiddelbart bedre overlevelseschancer for flere unger i forhold til sidste år, siger Jess Frederiksen.
  Sidste år kom kun en storkeunge på vingerne fra reden i Smedager. En af årsagerne til den lille overlevelse var blandt andet en meget våd og kølig sommer.
  